Közigazgatási rendszerek interoperabilitási képességeinek növelése - Központi Kormányzati Szolgáltatás Busz
Karlócai Balázs, Idomsoft Zrt.

Az e-közigazgatás megvalósítása évek óta jelentős probléma Magyarországon, ennek egy fontos területét képezi az ügyintézés megkönnyítése, elektronikus útra terelése, szervek együttműködésének elősegítése. Mindenképp szükséges azon problémák megoldása, amelyek révén jelentős eredményeket lehet elérni az ügyfelek elégedettségében, a közigazgatás belső folyamatainak gördülékenyebb, átláthatóbb működésében, az ügyfeleket és a költségvetést érintő terhek csökkentésében.

A korszerű közigazgatási szolgáltatások igénybe vehetősége érdekében hirdették meg az egyes fejlett országok és maga az Európai Unió is az e-közigazgatási programjaikat, amelyek egyik lényeges eleme az interoperabilitás. Az interoperábilis rendszerek megvalósítása az önálló alkalmazások együttműködését egyszerűsíti, jelentősen felgyorsítja. 

 A Központi Kormányzati Szolgáltatás Busz célja, hogy egységes, gyors, megbízható, időtálló és rugalmas platformot nyújtson a kormányzati elektronikus rendszerek számára.
Ezen cél megvalósulása esetén:
-	az állampolgárok számára új szolgáltatások létrehozása gyorsabb, megbízhatóbb módon válik lehetővé,
-	az új közigazgatási elektronikus szolgáltatásokkal kapcsolatos döntésekhez naprakész áttekintést nyújt, így lerövidíti, átláthatóbbá és egyszerűbbé teszi a döntéshozatalt.